पुलिसको पहिलो जितमा ६ गोल
राष्ट्रिय महिला लिग फुटबलमा पुलिसले शुक्रबार पहिलो जित निकालेको छ र यसका लागि उसले उदयपुरको चौदण्डीगढी नगरपालिकालाई सजिलै ६–० ले हरायो ।
काठमाडौँ — राष्ट्रिय महिला लिग फुटबलमा पुलिसले शुक्रबार पहिलो जित निकालेको छ र यसका लागि उसले उदयपुरको चौदण्डीगढी नगरपालिकालाई सजिलै ६–० ले हरायो ।पुलिसको यो जितमा रेखा पौडेल र सिर्जना खड्काले २-२ गोल गरे । यस्तै अमृता जैसी र निर्मला विकको नाममा १-१ गोल रह्यो । पुलिसको अब दुई खेलबाट ४ अंक भएको छ ।यसअघि पुलिसले आर्मीसँग गोलरहित बराबरी खेलेको थियो । चौदण्डीमाथि प्राप्त यस अपेक्षित जितपछि पुलिस आफ्नो समूहको शीर्ष स्थानमा रहेको छ । 